ߕߎ߬ߡߊ߬ߣߌ߲߫ ߖߓߊ߬ߕߍ߫

ߕߎ߬ߡߊ߬ߣߌ߲߫ ߖߓߊ߬ߕߍ߫ ߦߋ߫ ߡߊ߬ߟߌ ߝߐߟߌߟߊ ߘߏ߫ ߟߋ߬ ߘߌ߫ ߡߍ߲ ߡߏߦߌ߫ ߘߊ߫ ߁߉߆߅ ߘߓߊ߬ߓߌߟߊ ߕߟߋ߬ ߁߀ ߠߊ߫ ߓߡߊ߬ߞߐ߫߸ ߡߊ߬ߟߌ߬ߓߊ ߟߊ߫. ߊ߬ ߦߋ߫ ߖߊ߬ߕߋ߬ ߟߊ߫ ߞߎߙߊߝߐߟߊ ߟߎ߬ ߘߐ߫ ߓߟߋ߬ߓߟߋ ߘߏ߫ ߟߋ߬ ߘߌ߫. ߊ߬ߟߋ ߟߋ߬ ߦߋ߫ ߛߌ߬ߘߌߞߌ߬ ߖߓߊ߬ߕߍ߫ ߘߐ߰ߡߊ߲ ߝߊ߬ ߘߌ߫ߞߎߡߘߊ ߣߌ߲߬ ߡߎ߰ߡߍ ߘߟߊߡߌ߬ߘߊ߬ߣߍ߲߫ ߦߋ߫ ߝߊ߬ߙߊ߲߬ߛߌ ߥߞߌߔߋߘߌߦߊ ߟߋ߬ ߡߊ߬.

 ߞߊ߲߬ߛߓߍߟߌ 
ߊ߬ ߡߏߦߌ߫ ߘߊ߫ ߁߉߆߅ ߟߋ߬ ߟߊ߫߸ ߊ߬ ߓߐߣߍ߲߫ ߦߋ߫ ߞߐߙߍ߫ ߟߋ߬ ߘߐ߫ ߡߍ߲ ߠߎ߬ ߦߋ߫ ߖߋ߬ߟߌ ߟߎ߬ ߘߌ߫߸ ߡߍ߲ ߘߐ߫ ߣߴߊ߬ ߦߋ߫ ߓߐ߲ߛߐ߲ߘߊ߫ ߇߁߭ ߘߌ߫. ߊ߬ ߓߐߛߎ߲߫ ߖߋ߬ߟߌߡߊ߬ߞߊ߲߫ ߖߓߊ߬ߕߋ߫ ߟߋ߬ ߞߊ߬ ߞߏ߬ߣߌ߲ ߛߐ߬ߘߐ߲߬ ߛߎߦߊ (ߡߐ߰ ߡߴߊ߬ ߘߴߊ߬ ߡߊ߬), ߞߊ߬ ߝߘߊ߫ ߛߏ߲߬ߖߘߊ߫ ߟߊ߫ ߞߟߍ߬ߕߌ߰ ߡߊߟߐ߲ߣߍ߲ ߘߏ߫ ߟߊ߫.

ߕߎ߬ߡߊ߬ߣߌ߲߫ ߖߓߊ߬ߕߋ߫ ߦߋ߫ ߣߊ߬ߡߊ߫ ߞߏ߬ߦߌߕߊ ߣߌ߫ ߛߌ߬ߘߌߞߌ߬ ߖߓߊ߬ߕߋ߫ (߁߉߂߂-߁߉߉߆) ߟߎ߫ ߘߋ߲ߞߍ߫ ߟߋ߬ ߘߌ߫، ߊ߬ ߓߘߍ߬ ߦߋ߫ ߞߏߙߊ߫ ߝߐߟߊ߫ ߡߊߟߐ߲ߣߍ߲߫ ߠߋ߬ ߘߌ߫ ߝߘߊ߬ߝߌ߲߬ߠߊ߫ ߕߟߋ߬ߓߋ߬ ߖߡߊߣߊ ߟߎ߬ ߘߐ߫߸ ߡߍ߲ ߕߘߍ߬ ߦߋ߫ ߞߟߌ߫ ߟߊ߫ ߞߏ߫ ߞߏߙߊ ߡߊ߲߬ߛߊ ߟߋ߬.

ߕߎ߬ߡߊ߬ߣߌ߲߫ ߖߓߊ߬ߕߋ߫ ߞߊ߬ ߞߏߙߊ ߡߊߞߊ߬ߙߊ߲ ߘߊߡߌ߬ߣߊ߫ ߞߊ߬ߦߌ߯ ߊ߬ ߛߌ߱ ߛߊ߲߬ ߟߏ߯ߟߎ ߡߊ߬. ߊ߬ ߛߊ߲߬ ߁߃ ߡߊ߬، ߊ߬ ߕߘߍ߬ ߘߊ߫ ߡߊ߬ߟߌ ߛߊ߲߬ߓߍ߲߬ ߢߊ߯ߢߊ߮ ߘߐ߫ ߊ߲ߛߊ߲ߓߟ ߘߋ߫ ߞߎ߬ߟߌ߬ߞߙߐ߫ ߝߍ߬، ߏ߬ ߡߍ߲ ߞߊ߬ ߡߊ߬ߟߌ ߞߊ߬ߝߏ߫ ߥߊߦߊ߲ߓߊ߯ߦߊ߫ (ߏߙߏߞߍߛߕ) ߢߣߊߡߊ ߞߐ߲ߘߐ߲ ߛߐ߬ߘߐ߲߫. ߊ߬ ߘߏ߲߬ ߘߊ߫ ߡߊ߬ߟߌ ߝߊ߬ߛߏ ߊ߲ߛߊ߲ߓߟ ߍ߲ߛߑߕߙߎ߳ߡߊ߲ߕߊߟ ߘߐ߫ ߞߐ ߟߊ߫.

ߕߎ߬ߡߊ߬ߣߌ߲߫ ߖߓߊ߬ߕߋ߫ ߕߏߟߏ߲߫ ߘߊ߫ ߢߊ߬ߙߊ߫ ߛߌߦߊߡߊ߲߫ ߠߎ߫ ߟߋ߬ ߝߍ߬، ߦߏ߫ ߞߊ߲߬ߖߊ ߞߎߦߊߕߍ߫ ߣߌ߫ ߞߏߙߊ߫ ߝߐ ߥߊ߬ߣߊ߫ ߓߟߊ߬ߞߍ߫ ߛߌ߰ߛߞߐ߫߸ ߕߊߖ ߡߊߤߊߟ ߝߍ߬߸ ߊ߬ ߣߌ߫ ߊ߬ߟߌ ߝߊߙߑߞߊ߬ ߕߎ߬ߙߋ ߝߍ߬ ߂߀߀߅ ߟߊ߫߸ ߏ߬ ߟߊ߫ ߌ߲ ߘ߭ߍ߬ ߤߍߙߕ ߐ߬ߝ ߘ߭ߍ߬ ߡߎ߯ߣ (ߞߊߙߏ ߛߐ߲߭ ߘߐ߫).

 ߘߐ߲߬ߞߟߌ ߥߟߊ߫ ߛߌ߲ߞߐ߲ߡߌߘߊ ߟߎ߬ 

 ߁߉߈߇: ߞߊߦߌߙߊ
 ߁߉߈߈: ߛߐ߲ߜ߭ߊߌ߫
 ߁߉߉߄: ߛߐ߲ߜ߭ߊߌ߫ ߣߌ߫ ߞߍ߬ߕߊߡߊ߬
 ߁߉߉߅: ߖߋߟߌߞߊ߬
 ߁߉߉߉: ߊ߬ ߣߌ߫ ߓߟߊ߬ߞߍ߫ ߛߌ߰ߛߞߐ߫
 ߁߉߉߉: ߊ߬ ߣߌ߫ ߕߊߖ ߡߤߊߟ، ߞߎ߬ߟߊ߲߬ߖߊ߲߫
 ߂߀߀߂: ߖߙߊ߬ߓߌ (ߓߍߛߕ ߐ߬ߝ ߡߊߛߑߕߊ ߐ߬ߝ ߞߏߙߊ߬)
 ߂߀߀߃: ߡߊ߬ߟߌ ߞߎ߯ߟ (ߊ߬ ߣߌ߫ ߙߏߛߑߥߍߟ ߚߎߘ
 ߂߀߀߅: ߌ߲ ߘ߭ߍ߬ ߤߍߙߕ ߐ߬ߝ ߘ߭ߍ߬ ߡߎ߲߯ߣ (ߞߊߙߏ ߛߐ߲߭ ߘߐ߫) ߊ߬ ߣߴߊ߬ߟߌ ߝߊߙߑߞߊ߬ ߕߎ߬ߙߋ߬.
 ߂߀߀߆: ߓߎߟߋߝ߭ߊߙߘ ߘߋ߫ ߟߴߍ߲ߘߋߔߊ߲ߘߊ߲ߛ (ߥߐ߭ߘ ߛߊߙߑߞߎߕ)
 ߂߀߀߈: ߘ߭ߍ߬ ߡߊ߲ߘߋߑߛ ߝ߭ߊ߯ߙߑߋߛߌߐ߲ߛ
 ߂߀߁߀: ߊ߬ߟߌ & ߕߎ߬ߡߊ߬ߣߌ߲߫ (ߊ߬ ߣߴߊ߬ߟߌ ߝߊߙߑߞߊ߬ ߕߎ߬ߙߋ߫)
 ߂߀߁߁: ߊ߬ ߞߎߙߑߝ߭ߊ ߘߊ ߛߍ߲ߕߎߙߊ߫ (ߊ߬ ߣߌ߫ ߊ߬ߙߑߣߊߟߑߘߏ߫ ߊ߲ߕߎߣߍߛ ߣߌ߫ ߋߘߛߜ߭ߊߥߘ ߛߑߞߊ߲ߘߎߙߊ߫)
 ߂߀߁߄: ߕߎ߬ߡߊ߬ߣߌ߲߫ & ߛߌ߬ߘߌߞߌ߬، ߊ߬ ߣߌ߫ ߛߌ߬ߘߌߞߌ߬ ߖߓߊ߬ߕߍ߫.
 ߟߊ߬ߡߐ߲߬ߡߊ߬ߟߌ، ߊ߬ ߣߌ߫ ߡߊߕߌߎ߫ ߛ߭ߋߘߌߘ߸ ߛߌ߬ߘߌߞߌ߬ ߖߓߊ߬ߕߍ߫߸ ߊ߬ ߣߌ߫ ߝߊߕߎߡߊߕߊ߬ ߖߊߥߙߊ߫.

 ߞߐ߲ߘߐ߲߫ ߛߐ߬ߘߐ߲߬ߣߍ߲ ߠߎ߬ 
ߊ߬ ߟߊ߫ ߛߌ߲ߞߐ߲ߡߌߘߊ ߛߐ߲ߜ߭ߊߌ߫ ߞߊ߬ ߟߏ߲ߟߊ߲߫ ߛߌ߲ߞߐ߲ߡߌߘߊ߫ ߢߣߊߡߊ ߖߊ߲߬ߛߊ߬ߟߌ߫ ߛߐ߬ߘߐ߲߬ ߁߉߈߈ ߟߊ߫ ߣߌߙߎ߫ ߡߎߛ߭ߌߞߊ ߍߞߛߑߔߙߍ ߘߐ߫.

ߊ߬ ߟߊ߫ ߌ߲ ߘ߭ߍ߬ ߤߍߙߕ ߐ߬ߝ ߘ߭ߍ߬ ߡߎ߲߯ߣ ߛߌ߲ߞߐ߲ߡߌߘߊ ߝߣߊ߫ ߞߊ߬ ߘߎߢߊ߫ ߦߋߢ߲߯ߠߊ߫ ߘߐ߲ߞߟߌ߫ ߛߌ߲ߞߐ߲ߡߌߘߊ ߟߎ߬ ߘߐ߫ ߢߣߊߡߊ ߟߐ߬ߘߎ߮ ߛߐ߬ߘߐ߲߬߸ ߡߍ߲ ߘߌ߫ ߘߴߊ߬ ߡߊ߬ ߞߏ߲ߞߏߜߍ ߈ ߡߊ߬ ߂߀߀߆ ߟߊ߫.

߂߀߁߁ ߞߏ߲ߞߏߜߍ ߁߃ ߡߊ߬، ߊ߬ߟߌ ߝߊߙߑߞߊ߬ ߕߎ߬ߙߋ ߣߌ߫ ߕߎ߬ߡߊ߬ߣߌ߲߫ ߖߓߊ߬ߕߋ߫ ߟߎ߫ ߞߊ߬ ߦߋߢߐ߲߯ߠߊ ߘߐ߲߬ߞߟߌ߬ ߢߣߊߡߊ ߜ߭ߑߙߊߡߌ ߛߐ߬ߘߐ߲߬ ߜ߭ߑߙߊߡߌ ߋߥߊ߯ߙߘ (Grammy Award) ߅߃߲ ߝߍ߬ ߟߏߛ ߊ߲ߖߍߟߐߛ، ߊߡߍߙߌߞߌ߬ ߞߊ߬ߝߏ߬ ߟߊߘߍ߰ߣߍ߲ ߠߊ߫؛ ߊ߬ߟߎ߫ ߞߵߏ߬ ߛߐ߬ߘߐ߲߬ ߊ߬ߟߎ߬ ߟߊ߫ ߊ߬ߟߌ & ߕߎ߬ߡߊ߬ߣߌ߲߫ (Ali and Toumani) ߠߋ߬ ߘߐ߫. 

 ߦߟߌߣߐ ߣߌ߫ ߦߟߌߡߊߛߙߋ ߟߎ߬ 

ߦߌߟߡߊ:ߝߏߙߊߝߐߟߊ
ߦߌߟߡߊ:ߡߊ߬ߟߌ ߘߐ߲߬ߞߟߌ߬ߟߊ߬ߟߊ
ߦߌߟߡߊ:ߦߋߢߐ߲߯ߠߊ ߘߐ߲߬ߞߟߌ߬ߟߊ߬ߟߊ
ߦߌߟߡߊ:ߡߊ߲߬ߘߋ߲߫ ߖߋߟߌ
ߦߌߟߡߊ:ߞߏߙߊ